Public procurement notice: Contract Award Notice
Published: 2025-12-05
Buyer: AMGROS I/S
Country: DK
Region: DK011
Contract type: Services
Procedure: Open procedure
CPV classification: 72200000 | 73200000 | 85100000: Health services | 85312320
Estimated value:  DKK
Award criteria: price, quality

Technical requirements: Udbuddet angår tildeling af tre rammeaftaler/delaftaler vedrørende konsulentydelser til ATMP Danmark-programmet (Advanced Therapy Medicinal Product).

Delaftale 1 er tidligere blevet annulleret (ved bekendtgørelse nr. 630687-2025) og efterfølgende genudbudt (ved bekendtgørelse nr. 633104-2025). Denne bekendtgørelse omhandler dermed kun delaftale 2 og delaftale 3. 
 
Delaftale 2 er en rammeaftale vedrørende konsulentbistand til udvikling, opbygning og evaluering af kommunikative værktøjer.
Delaftale 3 er en rammeaftale vedrørende konsulentbistand til kortlægning af Real-World Data-muligheder til opfølgning på effekt af ATMP. 

Formålet med rammeaftalerne er at få tilvejebragt og formidlet viden, der kan bidrage til at styrke udvikling, afprøvning og ibrugtagning af kommercielle og akademiske avancerede terapier i Danmark. 

Konsulenterne vil indgå i en arbejdsgruppe sammen med Amgros og løse opgaverne samt koordinere i et tæt samarbejde med Amgros, der varetager den samlede projektledelse. Konsulenterne skal bidrage med deres viden og fungere som udførende, hvor der er behov for vidensindsamling og udvikling af leverancer. 
 
Når afdækning og analyser under delaftale 1 er gennemført, skal konklusionerne herfra formidles under delaftale 2. En del af arbejdet på delaftale 2 må således afvente en vis færdiggørelse af delaftale 1, men det er forventningen, at der også vil blive arbejdet parallelt på de to rammeaftaler. Udførelsen af opgaverne under delaftale 3 forventes endvidere at foregå delvis sideløbende med de øvrige rammeaftaler. 

Hver rammeaftale/delaftale er blevet tildelt en (1) leverandør.
Ydelserne skal leveres på Amgros’ adresse i København, medmindre der konkret aftales andet.
I henhold til § 7, stk. 2, i klagenævnsloven (lov nr. 492 af 12. maj 2010 med senere ændringer) skal klage indgives til Klagenævnet for Udbud inden følgende klagefrister:

1) 45 kalenderdage efter, at ordregiveren har offentliggjort en bekendtgørelse i Den Europæiske Unions Tidende om, at ordregiveren har indgået en kontrakt. Fristen regnes fra dagen efter den dag, hvor bekendtgørelsen er blevet offentliggjort.

2) 30 kalenderdage regnet fra dagen efter den dag, hvor ordregiveren har underrettet de berørte tilbudsgivere om, at en kontrakt baseret på en rammeaftale med genåbning af konkurrencen eller et dynamisk indkøbssystem er indgået, hvis underretningen har angivet en begrundelse for beslutningen.

3) 6 måneder efter, at ordregiveren har indgået en rammeaftale regnet fra dagen efter den dag, hvor ordregiveren har underrettet de berørte ansøgere og tilbudsgivere, jf. § 2, stk. 2, eller udbudslovens § 171, stk. 4.

Senest samtidig med, at en klage indgives til Klagenævnet for Udbud, skal klageren skriftligt underrette ordregiveren om, at klage indgives til Klagenævnet for Udbud, og om, hvorvidt klagen er indgivet i standstill-perioden, jf. § 3, stk. 1 eller 2. I tilfælde, hvor klagen ikke er indgivet i standstill-perioden, skal klageren tillige angive, hvorvidt der begæres opsættende virkning, jf. § 12, stk. 1.

Klagenævnet for Udbuds egen vejledning om klager er tilgængelig på klagenævnets hjemmeside.
Delaftalen vedrører udvikling, opbygning og evaluering af kommunikative værktøjer, der formidler de konkrete produkter, som programmets analyser resulterer i (i delaftale 1), i et brugervenligt koncept. 

Delaftalen omfatter blandt andet opgaveudførelse vedrørende udformning af forskellige produkter og bud på løsninger, som kan pilotafprøves. 

Opgaveudførelsen vil blandt andet kunne omfatte udvikling og opsætning af guides til udviklingen af kliniske ATMP’er, ansøgningsprocedurer og myndighedstilladelser primært rettet mod kliniske miljøer, illustrationer af økosystem, visualisering af landkort over ATMP-ekspertise og kompetencer primært i dansk sammenhæng, samt oversættelse og omsætning af udenlandske værktøjer til dansk kontekst. 

Det er forventningen, at flere af de udarbejdede kommunikative værktøjer skal pilottestes, og der vil hertil i relevant omfang skulle gennemføres brugertest og evaluering af præsentation og indhold i forbindelse med udviklingen af det konkrete produkt. I forlængelse heraf kan det blive relevant med en eventuel tilpasning af produktet.
Den anslåede varighed af den udbudte aftale er inklusive option på forlængelse. 2 år udgør aftalens ordinære løbetid, mens de resterende 2 år udgør aftalens forlængelsesperiode. Aftalen kan forlænges med 2 gange 12 måneder.


Winner: NHTA ApS
Award value: 1850000
Number of bids: 4